แนวโน้มดัชนีเช้าปรับฐาน
นักวิเคราะห์ฯคาดตลาดหุ้นไทยเช้านี้น่าจะพักฐาน หลังเมื่อวานนี้ดัชนีฯพยายามขึ้นไปทดสอบระดับ 1,200 จุด ให้แนวรับ 1,178 จุด แนวต้าน 1,200 จุด
21 มี.ค. 2555

นักวิเคราะห์ฯคาดตลาดหุ้นไทยเช้านี้น่าจะพักฐาน หลังเมื่อวานนี้ดัชนีฯพยายามขึ้นไปทดสอบระดับ 1,200 จุด ให้แนวรับ 1,178 จุด แนวต้าน 1,200 จุด
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะมีการปรับฐาน เพราะเมื่อวานนี้ดัชนีพยายามขึ้นไปทดสอบระดับ 1,200 จุดอีกครั้งแต่ก็ยังไม่สามารถผ่านไปได้ ประกอบกับราคาน้ำมันดิบในตลาดโลกเริ่มปรับตัวลดลง รวมทั้งยังไม่มีปัจจัยบวกใหม่ๆเข้ามากระตุ้นตลาดฯ          ส่วนประเด็นที่ต้องติดตามในวันนี้คือ การประชุมคณะกรรมการนโยบายการเงิน(กนง.) ซึ่งทางฝ่ายวิจัยคาดว่ามีโอกาสที่จะปรับลดอัตราดอกเบี้ยลงอีก 0.25% รวมทั้งทิศทางของ Fund flow  พร้อมให้แนวรับ 1,178 จุด แนวต้าน 1,200 จุด